एस.डब्लु. नेपाल प्रा. लि. (Scott Wilson Nepal) विकासका विविध क्षेत्रमा विज्ञ सेवा प्रदान गर्ने नेपाली परामर्शदाता संस्था हो । वि. सं. २०५७ सालमा स्थापना भएको यस संस्थाको कार्यालय महाराजगंज काठमाडौंमा रहेको छ ।
पूर्वाधार विकास (Infrastructure Development) र अनुगमन, मुल्यांकन तथा सिकाई (Monitoring, Evaluation and Learning, MEL) गरी यसको दुईवटा प्रभाग रहेका छन् । संस्थाले भौतिक पूर्वाधार निर्माण/ विकासका क्षेत्रमा ईन्जिनियरिङ्ग सेवा प्रदान गर्दछ । ग्रामीण सडक निर्माण, गोरेटो बाटोको निर्माण, खानेपानी आयोजनाको निर्माण तथा मर्मत सम्भार, भूकम्प प्रतिरोधी निजी आवास निर्माण, सामुदायीक विद्यालय भवनहरुको अनुगमन गर्ने, निरीक्षण गर्ने काम गर्दछ ।
यस संस्थाले नेपालका सबै भाषा, धर्म र संस्कृति लाई उत्तिकै उच्च महत्व दिने गरेको छ । गाउँमा गएर कार्यक्रम संचालन गर्दा र बोल्दा शुद्ध नेपाली भाषामा बोल्नको लागि प्रोत्साहन गरिन्छ । ग्रामीण दुर्गम बस्तीलाई प्राथमिकतामा राखी यस संस्थाले आफ्ना गतिविधि संचालन गर्दछ । कामको सिलसिलामा सम्बन्धित कार्यक्षेत्रमा जाँदा त्यस ठाउँको सामाजिक, धार्मिक तथा मौलिक परम्परा, कला र सांस्कृतिक कृयाकलापमा असर नपर्ने गरी आफ्ना कृयाकलाप संचालन गर्दछ । विकासका काममा स्थानीयको स्वामित्व क्षमता एवं सकृयता बढाउनको लागि उपलब्ध भएसम्म सम्बन्धित क्षेत्रको जनशक्ति र सीप को उपयोग गरिन्छ । त्यसका साथै यस संस्थाले स्थानीय स्रोत साधन र सीपको परिचालन गरी विकास निर्माणका गतिविधि संचालन गर्न प्रेरित गर्दछ ।